nibzard/narodne-novine-full-text-markdown huggingface dataset:
### NN 11/2020 (29.1.2020.), Rješenje o imenovanju članova i zamjenika članova Povjerenstva za rješavanje o žalbama prema Zakonu o zaštiti i očuvanju kulturnih dobara

VLADA REPUBLIKE HRVATSKE

202

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 78. stavaka 4. i 5. Zakona o zaštiti i očuvanju kulturnih dobara (»Narodne novine«, br. 69/99, 151/03, 157/03 – ispravak, 100/04, 87/09, 88/10, 61/11, 25/12, 136/12, 157/13, 152/14, 44/17 i 90/18), Vlada Republike Hrvatske je na sjednici održanoj 23. siječnja 2020. godine donijela

RJEŠENJE

O IMENOVANJU ČLANOVA I ZAMJENIKA ČLANOVA POVJERENSTVA ZA RJEŠAVANJE O ŽALBAMA PREMA ZAKONU O ZAŠTITI I OČUVANJU KULTURNIH DOBARA

1. Za članove Povjerenstva za rješavanje o žalbama prema Zakonu o zaštiti i očuvanju kulturnih dobara, s danom 5. veljače 2020. godine, imenuju se:

– dr. sc. MARKO SINOBAD

– KRISTINA ZLOUŠIĆ-IDJAKOVIĆ

– TAMARA GANOCI FRISCH

– doc. dr. sc. MIRELA HROVATIN

– HRVOJE PAVIČIĆ.

2. Za zamjenike članova Povjerenstva za rješavanje o žalbama prema Zakonu o zaštiti i očuvanju kulturnih dobara, s danom 5. veljače 2020. godine, imenuju se:

– AMELIO VEKIĆ

– MARIJA TUSUN

– TATJANA HORVATIĆ

– mr. sc. ZORAN ČIČA

– VESNA SOLDO.

Klasa: 080-02/20-01/06
 Urbroj: 50301-15/07-20-02
 Zagreb, 23. siječnja 2020.

Predsjednik
 mr. sc. Andrej Plenković, v. r.
### NN 11/2020 (29.1.2020.), Rješenje o razrješenju ministra zdravstva

Vlada Republike Hrvatske

199

Na temelju članka 110. stavka 1. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA ZDRAVSTVA

1. Razrješuje se prof. dr. sc. MILAN KUJUNDŽIĆ, dr. med., dužnosti ministra zdravstva.

2. Ovo Rješenje stupa na snagu danom donošenja.

Klasa: 080-02/20-02/07
 Urbroj: 50301-15/07-20-02
 Zagreb, 28. siječnja 2020.

Predsjednik
 mr. sc. Andrej Plenković, v. r.
### NN 11/2020 (29.1.2020.), Ispravak Odluke Državnog sudbenog vijeća broj IS-20/19-10 od 24. listopada 2019. o imenovanju sudaca Županijskog suda u Puli - Pola

NARODNE NOVINE

212

Nakon uspoređivanja s izvornim tekstom Odluke Državnog sudbenog vijeća broj IS-20/19-10 od 24. listopada 2019. kojom su imenovani suci Županijskog suda u Puli – Pola, koja je objavljena u »Narodnim novinama« broj 9 od 22. siječnja 2020., utvrđene su tiskarske pogreške te se daje

ISPRAVAK ODLUKE

Odluka Državnog sudbenog vijeća broj IS-20/19-10 od 24. listopada 2019. kojom su imenovani suci Županijskog suda u Puli – Pola, objavljena u »Narodnim novinama« broj 9 od 22. siječnja 2020. ispravno glasi:

»Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15 i 67/18 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Željka Lackovića, Mirte Matić, dr. sc. Orsata Miljenića i Lidije Vidjak, članova Vijeća, na 18. sjednici, održanoj 24. listopada 2019., donijelo je

ODLUKU

Za suce Županijskog suda u Puli – Pola imenuju se MIROSLAV RUŽIĆ, sudac Općinskog suda u Puli – Pola, za građanski odjel, i mr. sc. VERA GLASNOVIĆ GJONI, sutkinja Općinskog suda u Puli – Pola, za kazneni odjel.

Predsjednik
 Državnog sudbenog vijeća
 Darko Milković, v. r.«

Urbroj: 50501-7/2-20-01
 Zagreb, 28. siječnja 2020.

Glavna urednica
 Zdenka Pogarčić, v. r.
### NN 13/2020 (31.1.2020.), Plan prijma u državnu službu u Državno izborno povjerenstvo Republike Hrvatske za 2020. godinu

DRŽAVNO IZBORNO POVJERENSTVO REPUBLIKE HRVATSKE

227

Na osnovi članka 43. stavka 2. točke c) Zakona o državnim službenicima (»Narodne novine«, broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19), a sukladno Državnom proračunu Republike Hrvatske za 2020. godinu i projekcijama za 2021. i 2022. godinu (»Narodne novine«, broj 117/19), donosi se

PLAN

PRIJMA U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2020. GODINU

I.

Ovim Planom prijma u državnu službu utvrđuje se prijam državnih službenika u Stručnu službu Državnog izbornog povjerenstva Republike Hrvatske za 2020. godinu.

II.

Plan prijma u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva Republike Hrvatske te potreban broj državnih službenika na neodređeno vrijeme.

III.

U Stručnoj službi Državnog izbornog povjerenstva Republike Hrvatske zaposleno je 19 državnih službenika na neodređeno vrijeme.

IV.

U Stručnoj službi Državnog izbornog povjerenstva u 2020., sukladno predviđenim financijskim sredstvima u Državnom proračunu Republike Hrvatske za 2020. i projekcijama za 2021. i 2022. te suglasnosti Ministarstva financija od 21. siječnja 2020., Klasa: 112-02/20-01/6, Urbroj: 513-05-01-20-2, planira se prijam na neodređeno vrijeme:

– 1 (jednog) državnog službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem ekonomske/pravne struke.

V.

Na temelju ovog Plana prijma, slobodna radna mjesta popunjavaju se putem javnog natječaja, internog oglasa, napredovanja ili premještaja.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, te na internetskim stranicama Ministarstva uprave i Državnog izbornog povjerenstva Republike Hrvatske.

Klasa: 112-01/20-01/01

Urbroj: 507-02/03-20-3

Zagreb, 28. siječnja 2020.

Tajnica
 Albina Rosandić, v. r.
### NN 13/2020 (31.1.2020.), Pravilnik o izmjenama Pravilnika o načinu izbora miritelja i provođenju postupka mirenja u kolektivnim radnim sporovima

MINISTARSTVO RADA I MIROVINSKOGA SUSTAVA

218

Na temelju članka 207. stavka 3. Zakona o radu (»Narodne novine«, br. 93/14, 127/17 i 98/19), ministar rada i mirovinskoga sustava donosi

PRAVILNIK

O IZMJENAMA PRAVILNIKA O NAČINU IZBORA MIRITELJA I PROVOĐENJU POSTUPKA MIRENJA U KOLEKTIVNIM RADNIM SPOROVIMA

Članak 1.

U Pravilniku o načinu izbora miritelja i provođenju postupka mirenja u kolektivnim radnim sporovima (»Narodne novine«, broj 130/15), u članku 6. stavak 1. mijenja se i glasi:

»(1) Postupak mirenja pokreće bilo koja stranka u sporu, dostavom pisane obavijesti o sporu (u daljnjem tekstu: obavijest) GSV-u ili mjesno nadležnom upravnom tijelu županije, odnosno Grada Zagreba u čijem je djelokrugu obavljanje povjerenih poslova državne uprave koji se odnose na poslove rada (u daljnjem tekstu: nadležno upravno tijelo).«

Članak 2.

U cijelom tekstu Pravilnika o načinu izbora miritelja i provođenju postupka mirenja u kolektivnim radnim sporovima, riječ: »ured« u određenom padežu zamjenjuje se riječima: »nadležno upravno tijelo« u odgovarajućem padežu.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/03

Urbroj: 524-03-01-01/2-20-5

Zagreb, 27. siječnja 2020.

Ministar
 Josip Aladrović, v. r.
### NN 13/2020 (31.1.2020.), Pravilnik o izmjenama Pravilnika o postupku registracije i sadržaju registra ugovora o radu pomoraca i radnika na pomorskim ribarskim plovilima

MINISTARSTVO RADA I MIROVINSKOGA SUSTAVA

220

Na temelju članka 14. stavka 7. Zakona o radu (»Narodne novine«, br. 93/14, 127/17 i 98/19), ministar rada i mirovinskoga sustava donosi

PRAVILNIK

O IZMJENAMA PRAVILNIKA O POSTUPKU REGISTRACIJE I SADRŽAJU REGISTRA UGOVORA O RADU POMORACA I RADNIKA NA POMORSKIM RIBARSKIM PLOVILIMA

Članak 1.

U Pravilniku o postupku registracije i sadržaju registra ugovora o radu pomoraca i radnika na pomorskim ribarskim plovilima (»Narodne novine«, broj 32/15 i 109/19), u članku 2. stavak 1. mijenja se i glasi:

»(1) Ugovor se registrira pri upravnom tijelu županije, odnosno Grada Zagreba u čijem je djelokrugu obavljanje povjerenih poslova državne uprave koji se odnose na poslove rada, prema sjedištu poslodavca kod kojega pomorac ili radnik na pomorskom ribarskom plovilu zasniva radni odnos (u daljnjem tekstu: nadležno upravno tijelo).«

Članak 2.

U cijelom tekstu Pravilnika o postupku registracije i sadržaju registra ugovora o radu pomoraca i radnika na pomorskim ribarskim plovilima, riječi: »nadležno tijelo« u određenom padežu zamjenjuju se riječima: »nadležno upravno tijelo« u odgovarajućem padežu.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/02

Urbroj: 524-03-01-01/2-20-6

Zagreb, 27. siječnja 2020.

Ministar
 Josip Aladrović, v. r.
### NN 13/2020 (31.1.2020.), Odluka o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

Vlada Republike Hrvatske

216

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 30. siječnja 2020. godine donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja (»Narodne novine«, br. 29/18, 35/19, 78/19 i 92/19).

II.

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora iz točke I. ove Odluke imenuju se:

– ministar zdravstva

– Tomislav Dulibić, državni tajnik u Ministarstvu zdravstva

– Zdravko Zrinušić, državni tajnik u Ministarstvu financija

– Lucian Vukelić, ravnatelj Hrvatskog zavoda za zdravstveno osiguranje

– Dražen Opalić, predstavnik Ministarstva rada i mirovinskoga sustava

– Danica Kramarić, predstavnica Ministarstva zdravstva

– Marija Pećanac, predstavnica Ministarstva zdravstva

– Dražen Jurković, direktor Udruge poslodavaca u zdravstvu.

III.

Za zamjenike članova pregovaračkog odbora iz točke II. ove Odluke imenuju se:

– Željko Plazonić, državni tajnik u Ministarstvu zdravstva

– Hrvoje Tomljenović, predstavnik Ministarstva zdravstva

– mr. sc. Ivana Jakir-Bajo, glavna državna rizničarka, predstavnica Ministarstva financija

– Veronika Laušin, predstavnica Hrvatskog zavoda za zdravstveno osiguranje

– Kristina Balenović, predstavnica Ministarstva rada i mirovinskoga sustava

– Zdravko Batarilo, predstavnik Ministarstva zdravstva

– Martina Furlan, predstavnica Hrvatskog zavoda za zdravstveno osiguranje

– Tanja Paun, predstavnica Udruge poslodavaca u zdravstvu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/12

Urbroj: 50301-27/12-20-2

Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 13/2020 (31.1.2020.), Pravilnik o izmjenama Pravilnika o postupku dostave i načinu vođenja evidencije kolektivnih ugovora

Ministarstvo rada i mirovinskoga sustava

217

Na temelju članka 201. stavka 5. Zakona o radu (»Narodne novine«, broj 93/14, 127/17 i 98/19), ministar nadležan za rad donosi

PRAVILNIK

O IZMJENAMA PRAVILNIKA O POSTUPKU DOSTAVE I NAČINU VOĐENJA EVIDENCIJE KOLEKTIVNIH UGOVORA

Članak 1.

U Pravilniku o postupku dostave i načinu vođenja evidencije kolektivnih ugovora (»Narodne novine«, broj 32/15) u članku 2. stavku 1. riječi: »uredu državne uprave u županiji, odnosno uredu Grada Zagreba, nadležnom za poslove rada« zamjenjuju se riječima: »upravnom tijelu županije, odnosno Grada Zagreba, u čijem je djelokrugu obavljanje povjerenih poslova državne uprave koji se odnose na poslove rada«.

U stavku 2. riječi: »uredu državne uprave u županiji, odnosno uredu Grada Zagreba, nadležnom za poslove rada« zamjenjuju se riječima: »upravnom tijelu županije, odnosno Grada Zagreba, u čijem je djelokrugu obavljanje povjerenih poslova državne uprave koji se odnose na poslove rada.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/24

Urbroj: 524-03-02-01/1-20-4

Zagreb, 27. siječnja 2020.

Ministar
 Josip Aladrović, v. r.
### NN 13/2020 (31.1.2020.), Pravilnik o izmjenama Pravilnika o sadržaju i načinu vođenja registra udruga

MINISTARSTVO RADA I MIROVINSKOGA SUSTAVA

219

Na temelju članka 174. stavka 4. Zakona o radu (»Narodne novine«, broj 93/14, 127/17 i 98/19), ministar rada i mirovinskoga sustava donosi

PRAVILNIK

O IZMJENAMA PRAVILNIKA O SADRŽAJU I NAČINU VOĐENJA REGISTRA UDRUGA

Članak 1.

U Pravilniku o sadržaju i načinu vođenja registra udruga (»Narodne novine«, broj 32/15), u članku 1. riječi: »uredu državne uprave u županiji, odnosno uredu Grada Zagreba nadležnom za poslove rada« zamjenjuju se riječima: »upravnom tijelu županije, odnosno Grada Zagreba, u čijem je djelokrugu obavljanje povjerenih poslova državne uprave koji se odnose na poslove rada«.

Članak 2.

U članku 15. stavku 1. riječi: »ured državne uprave u županiji, odnosno ured Grada Zagreba nadležan za poslove rada, dužan je« zamjenjuju se riječima: »upravno tijelo županije, odnosno Grada Zagreba, u čijem je djelokrugu obavljanje povjerenih poslova državne uprave koji se odnose na poslove rada dužno je«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/25

Urbroj: 524-03-02-01/1-20-4

Zagreb, 27. siječnja 2020.

Ministar
 Josip Aladrović, v. r.
### NN 14/2020 (5.2.2020.), Odluka o usklađenju sredstava jamstvenog pologa za 2020. godinu

Hrvatska agencija za nadzor financijskih usluga

258

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbe članka 112. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18 i 115/18), Hrvatska agencija za nadzor financijskih usluga na sjednici Upravnog vijeća održanoj 29. siječnja 2020. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2020. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija obveznih mirovinskih fondova kojima upravlja održavati jamstveni polog najmanje u vrijednosti osnovice koju čini iznos od milijun kuna usklađen prema indeksu potrošačkih cijena, na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku je objavio kako su cijene dobara i usluga za osobnu potrošnju u prosincu 2019. godine, u odnosu na prosinac 2018. godine, više za 1,4% odnosno da indeks potrošačkih cijena za 2019. godinu iznosi 101,4.

(3) Osnovica iz stavka 1. ovoga članka za 2020. godinu iznosi 1.404.205,45 kn.

(4) Usklađenje sredstava jamstvenog pologa prema utvrđenoj osnovici za 2020. godinu iz stavka 3. ovoga članka, mirovinsko društvo dužno je izvršiti u roku od 15 dana od dana stupanja na snagu ove Odluke.

(5) Mirovinsko društvo dužno je Hrvatskoj agenciji za nadzor financijskih usluga dostaviti dokaze o stanju jamstvenog pologa i usklađenju izvršenom u skladu s ovom Odlukom.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/20-03/04
 Urbroj: 326-01-40-41-20-1
 Zagreb, 29. siječnja 2020.

Predsjednik Upravnog vijeća
 dr. sc. Ante Žigman, v. r.
### NN 14/2020 (5.2.2020.), Odluka o izmjenama Odluke o supervizorskim izvještajima kreditnih institucija

Hrvatska narodna banka

255

Na temelju članka 146.c i članka 162. stavka 1. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018. i 70/2019.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA ODLUKE O SUPERVIZORSKIM IZVJEŠTAJIMA KREDITNIH INSTITUCIJA

Članak 1.

U Odluci o supervizorskim izvještajima kreditnih institucija (»Narodne novine«, br. 41A/2014., 127/2014., 67/2015., 119/2015., 7/2017., 44/2017., 120/2017., 85/2018. i 47/2019.), u Uputi za sastavljanje i dostavljanje supervizorskih izvještaja kreditnih institucija, koja je sastavni dio Odluke o supervizorskim izvještajima kreditnih institucija, u prilogu pod naslovom »Tablice s pravilima za sastavljanje supervizorskih izvještaja«. Tablica 7. mijenja se i glasi:

![](/files/_web/sluzbeni-dio/2020/130567/images/3980.jpg)

U Tablici 13. redak 4070 na stranici B mijenja se i glasi:

![](/files/_web/sluzbeni-dio/2020/130567/images/3952.jpg)

Članak 2.

Ova Odluka objavljuje se u »Narodnim novinama« i stupa na snagu 31. ožujka 2020.

O. br. 12-020/01-20/BV

Zagreb, 27. siječnja 2020.

Guverner
 Boris Vujčić, v. r.
### NN 14/2020 (5.2.2020.), Obavijest o podnesenom zahtjevu za zaštitu naziva »Istarski med«/»Istrski med« zaštićena oznaka izvornosti

Ministarstvo poljoprivrede

252

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« broj 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »ISTARSKI MED«/»ISTRSKI MED« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 25. kolovoza 2017. godine zaprimilo je Zahtjev za zaštitu naziva »Istarski med« / »Istrski med« zaštićena oznaka izvornosti od podnositelja zahtjeva Udruge pčelara »LIPA«, Zagrebačka 6, 52000 Pazin.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Istarski med«/ »Istrski med«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa. UP/I-310-26/17-01/21

Urbroj: 525-14/0879-20-20

Zagreb, 21. siječnja 2020.

Ministrica poljoprivrede
 mr. sc. Marija Vučković, v. r.
### NN 14/2020 (5.2.2020.), Rješenje o imenovanju glavnog vatrogasnog zapovjednika

VLADA REPUBLIKE HRVATSKE

235

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 2. Zakona o vatrogastvu (»Narodne novine«, broj 125/19), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O IMENOVANJU GLAVNOG VATROGASNOG ZAPOVJEDNIKA

Imenuje se SLAVKO TUCAKOVIĆ glavnim vatrogasnim zapovjednikom.

Klasa: UP/I 080-02/20-01/19
 Urbroj: 50301-15/07-20-01
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o imenovanju ravnatelja Hrvatskog memorijalno-dokumentacijskog centra Domovinskog rata

VLADA REPUBLIKE HRVATSKE

236

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 2. Zakona o Hrvatskom memorijalno-dokumentacijskom centru Domovinskog rata (»Narodne novine«, broj 178/04), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O IMENOVANJU RAVNATELJA HRVATSKOG MEMORIJALNO-DOKUMENTACIJSKOG CENTRA DOMOVINSKOG RATA

Imenuje se izv. prof. dr. sc. ANTE NAZOR ravnateljem Hrvatskog memorijalno-dokumentacijskog centra Domovinskog rata, s danom 23. veljače 2020. godine.

Klasa: UP/I 080-02/20-01/25
 Urbroj: 50301-15/07-20-02
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o razrješenju vršitelja dužnosti direktora Agencije za pravni promet i posredovanje nekretninama

VLADA REPUBLIKE HRVATSKE

237

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/02, 8/04, 27/08, 105/09 i 79/12), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O RAZRJEŠENJU VRŠITELJA DUŽNOSTI DIREKTORA AGENCIJE ZA PRAVNI PROMET I POSREDOVANJE NEKRETNINAMA

Razrješuje se KREŠIMIR ŽUNIĆ dužnosti vršitelja dužnosti direktora Agencije za pravni promet i posredovanje nekretninama.

Klasa: UP/I 080-02/20-02/08
 Urbroj: 50301-15/07-20-02
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o imenovanju direktora Agencije za pravni promet i posredovanje nekretninama

VLADA REPUBLIKE HRVATSKE

238

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/02, 8/04, 27/08, 105/09 i 79/12), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O IMENOVANJU DIREKTORA AGENCIJE ZA PRAVNI PROMET I POSREDOVANJE NEKRETNINAMA

Imenuje se DRAGAN HRISTOV direktorom Agencije za pravni promet i posredovanje nekretninama.

Klasa: UP/I 080-02/20-01/20
 Urbroj: 50301-15/28-20-02
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o razrješenju članice i zamjenice tajnice Nacionalnog odbora za suzbijanje trgovanja ljudima

VLADA REPUBLIKE HRVATSKE

239

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), točke III. stavka 9. i točke V. stavka 2. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/12, 49/15 i 30/18), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O RAZRJEŠENJU ČLANICE I ZAMJENICE TAJNICE NACIONALNOG ODBORA ZA SUZBIJANJE TRGOVANJA LJUDIMA

1. Razrješuje se MIHAELA MARUŠIĆ dužnosti članice Nacionalnog odbora za suzbijanje trgovanja ljudima, na koju je imenovana kao predstavnica Ureda za ljudska prava i prava nacionalnih manjina.

2. Razrješuje se MIHAELA MARUŠIĆ dužnosti zamjenice tajnice Nacionalnog odbora za suzbijanje trgovanja ljudima.

Klasa: 080-02/20-02/05
 Urbroj: 50301-15/07-20-02
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o imenovanju članice i zamjenice tajnice Nacionalnog odbora za suzbijanje trgovanja ljudima

VLADA REPUBLIKE HRVATSKE

240

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), točke III. stavka 9. i točke V. stavka 2. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/12, 49/15 i 30/18), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O IMENOVANJU ČLANICE I ZAMJENICE TAJNICE NACIONALNOG ODBORA ZA SUZBIJANJE TRGOVANJA LJUDIMA

1. Imenuje se KRISTINKA REŽEK članicom Nacionalnog odbora za suzbijanje trgovanja ljudima, na koju je imenovana kao predstavnica Ureda za ljudska prava i prava nacionalnih manjina.

2. Imenuje se KRISTINKA REŽEK zamjenicom tajnice Nacionalnog odbora za suzbijanje trgovanja ljudima.

Klasa: 080-02/20-01/07
 Urbroj: 50301-15/07-20-02
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o imenovanju predsjednika i članova Nacionalnog odbora za preventivnu zaštitu i gašenje požara

VLADA REPUBLIKE HRVATSKE

241

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 16. stavka 5. Zakona o vatrogastvu (»Narodne novine«, broj 125/19), Vlada Republike Hrvatske je na sjednici održanoj 30. siječnja 2020. godine donijela

RJEŠENJE

O IMENOVANJU PREDSJEDNIKA I ČLANOVA NACIONALNOG ODBORA ZA PREVENTIVNU ZAŠTITU I GAŠENJE POŽARA

1. Imenuje se ANTE SANADER, predsjednik Predsjedništva Hrvatske vatrogasne zajednice, predsjednikom Nacionalnog odbora za preventivnu zaštitu i gašenje požara, po položaju.

2. Za članove Nacionalnog odbora za preventivnu zaštitu i gašenje požara, imenuju se:

– ĐURO PETRIĆ, predsjednik Koordinacije Središnje Hrvatske

– NEDELJKO VUKALOVIĆ, predsjednik Koordinacije Sjeverozapadne Hrvatske

– SLAVKO GAUŠ, predsjednik Koordinacije Istre, Like i Primorja

– ŽELJKO PALKOVIĆ, predsjednik Koordinacije Istočne Hrvatske

– IVO FRANUŠIĆ, predsjednik Koordinacije Dalmacije

– DARKO MAJSTOROVIĆ, predstavnik Ministarstva unutarnjih poslova

– brigadni general KREŠO TUŠKAN, predstavnik Ministarstva obrane

– dr. sc. ŽELJKO KRALJIČAK, predstavnik Ministarstva poljoprivrede.

Klasa: 080-02/20-01/10
 Urbroj: 50301-15/07-20-02
 Zagreb, 30. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Rješenje o određivanju područja stalnog graničnog prijelaza za međunarodni promet putnika u cestovnom prometu Mali Prolog

POLICIJSKA UPRAVA DUBROVAČKO-NERETVANSKA

245

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU MALI PROLOG

Članak 1.

Područje stalnog graničnog prijelaza za međunarodni promet putnika u cestovnom prometu Mali Prolog nalazi se u općini Pojezerje, uz granicu s Bosnom i Hercegovinom na državnoj cesti DC222.

Članak 2.

Ukupna površina područja stalnog graničnog prijelaza za međunarodni promet putnika u cestovnom prometu Mali Prolog iznosi 11.000 m2.

Članak 3.

Područje stalnog graničnog prijelaza za međunarodni promet putnika u cestovnom prometu Mali Prolog, obuhvaća dijelove katastarskih čestica: 5503/1, 5503/2 i 5503/3 k.o. Otrić-Seoci.

Na području graničnog prijelaza nalaze se sljedeći objekti za potrebe putničkog prometa: natkriveni otvoreni dio – glavna nadstrešnica površine 945,50 m2, zatvoreni dio – glavna zgrada površine 297,40 m2 i visine 3,86 m, ukupnog obujma 1147,96 m3, zatvoreni dio – šest kontrolnih kućica policije i carine, ukupne površine 37,50 m2 i visine 3,20 m, ukupnog obujma 120,00 m3, zatvoreni dio – za detaljni pregled vozila površine 37,00 m2 i visine 3,88 m, ukupnog obujma 143,56 m3, natkriveni otvoreni dio – prilaz sanitarijama površine 2,25 m2.

Ukupna bruto površina objekata iznosi 371,90 m2, a ukupni obujam objekata iznosi 2359,27 m3. Područje graničnog prijelaza je s istočne i zapadne strane omeđeno žičanom ogradom. Područje graničnog prijelaza proteže se u dužini od 300 m od granične crte s Bosnom i Hercegovinom.

Članak 4.

Ovo Rješenje stupa na snagu osmoga dana od dana objave u »Narodnim novinama«.

Broj: 511-03-01-UP/I-139/19.

Dubrovnik, 20. siječnja 2020.

Načelnik Uprave
 Ivan Pavličević, v. r.
### NN 14/2020 (5.2.2020.), Rješenje o određivanju područja stalnog graničnog prijelaza za međunarodni promet putnika u cestovnom prometu Metković

POLICIJSKA UPRAVA DUBROVAČKO-NERETVANSKA

244

Na temelju članka 12. stavka 2. Zakona o nadzoru državne granice (»Narodne novine«, broj: 83/13 i 27/16), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU METKOVIĆ

Članak 1.

Područje stalnog graničnog prijelaza za međunarodni promet putnika u cestovnom prometu Metković nalazi se u gradu Metkoviću uz samu granicu s Bosnom i Hercegovinom na državnoj cesti DC9.

Članak 2.

Ukupna površina područja stalnog graničnog prijelaza za međunarodni promet putnika u cestovnom prometu Metković iznosi 5214 m2.

Članak 3.

Područje stalnog graničnog prijelaza za međunarodni promet putnika u cestovnom prometu Metković, obuhvaća dijelove katastarskih čestica: 6757, 6758, 6759, 6760, 6761, 6762, 6763, 6764, 6766, 6768, 6769/1, 6769/2, 6770, 7530/3, 12862 i 12879/9 k.o. Metković.

Na području graničnog prijelaza nalaze se sljedeći objekti za potrebe putničkog prometa: glavna nadstrešnica površine 727,20 m2 i visine 2,95 m, ukupnog obujma 4435,92 m3, prostor s nadstrešnicom za detaljni pregled vozila površine 41,24 m2 i visine 3,90 m, ukupnog obujma 160,88 m3, zgrada za rad graničnih službi površine 232,00 m2 i visine 4,30 m, ukupnog obujma 997,60 m3, osam kontrolnih kućica policije i carine, ukupne površine 48,00 m2 i visine 2,95 m, ukupnog obujma 141,60 m3.

Ukupna bruto površina objekata iznosi 1048,45 m2, a ukupni volumen objekata iznosi 5736,00 m3. Područje graničnog prijelaza je sa sjeverne i južne strane omeđeno žičanom ogradom. Područje graničnog prijelaza proteže se u dužini od 120 m od granične crte s Bosnom i Hercegovinom.

Članak 4.

Ovo Rješenje stupa na snagu osmoga dana od dana objave u »Narodnim novinama«.

Broj: 511-03-01-UP/I-138/19.

Dubrovnik, 20. siječnja 2020.

Načelnik Uprave
 Ivan Pavličević, v. r.
### NN 14/2020 (5.2.2020.), Rješenje o određivanju područja stalnoga graničnog prijelaza za međunarodni promet putnika u cestovnom prometu Čepikuće

POLICIJSKA UPRAVA DUBROVAČKO-NERETVANSKA

247

Na temelju članka 12. stavka 2. Zakona o nadzoru državne granice (»Narodne novine«, broj: 83/13 i 27/16), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOGA GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU ČEPIKUĆE

Članak 1.

Područje stalnog graničnog prijelaza za međunarodni promet putnika u cestovnom prometu Čepikuće nalazi se u općini Dubrovačko primorje na lokalnoj cesti L-69043, oko 300 metara od granične crte.

Članak 2.

Ukupna površina područja stalnoga graničnog prijelaza za međunarodni promet putnika u cestovnom prometu Čepikuće iznosi 5 287 m².

Članak 3.

Područje stalnoga graničnog prijelaza za međunarodni promet putnika u cestovnom prometu Čepikuće obuhvaća dio katastarske čestice br. 237, 238/2 i 1947 869 K.O. Čepikuće.

Na području graničnog prijelaza nalazi se nadstrešnica dimenzija 16.55x34 metara, zgrada graničnih službi podijeljena na tri dijela (carinski, policijski i zajednički) dimenzija 44.07x9.55 metara, zgrada za detaljan pregled vozila dimenzija 9.61x8.20 metara sa manjom nadstrešnicom povezanom s glavnom zgradom dimenzija 4.20x8.20 metara i 2 kontrolne kućice (policijska i carinska) dimenzija 2.40x2.50 metara, postrojenje agregata za besprekidno napajanje dimenzija 1.50x2.80 metara, te parking prostor za službena vozila i zaposlenike.

Ukupna bruto površina zgrada graničnih službi iznosi 493,3 m2. Područje graničnog prijelaza ograđeno je žičanom ogradom visine 2 m.

Članak 4.

Stupanjem na snagu ovog Rješenja prestaje važiti Rješenje o određivanju područja stalnoga graničnog prijelaza za međunarodni promet putnika u cestovnom prometu Čepikuće (»Narodne novine«, broj: 48/2014).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-03-01-UP/I-140/19.

Dubrovnik, 20. siječnja 2020.

Načelnik Uprave
 Ivan Pavličević, v. r.
### NN 14/2020 (5.2.2020.), Odluka o opozivu počasnog konzula Republike Hrvatske u Republici Čileu, sa sjedištem u Antofagasti

PREDSJEDNICA REPUBLIKE HRVATSKE

233

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI ČILEU, SA SJEDIŠTEM U ANTOFAGASTI

Dr. PEDRO ANTONIO MARINOV MARTINIC opoziva se dužnosti počasnog konzula Republike Hrvatske u Republici Čileu, sa sjedištem u Antofagasti i konzularnim ovlastima nad konzularnim područjem koje obuhvaća teritorij I., II. i III. regije Republike Čilea.

Ova Odluka stupa na snagu danom donošenja.

Klasa: 018-07/20-05/01
 Urbroj: 71-06-01/1-20-2
 Zagreb, 17. siječnja 2020.

Predsjednica
 Republike Hrvatske
 Kolinda Grabar-Kitarović, v. r.
### NN 14/2020 (5.2.2020.), Rješenje o određivanju područja stalnog graničnog prijelaza za pogranični promet Imotica

POLICIJSKA UPRAVA DUBROVAČKO-NERETVANSKA

242

Na temelju članka 12. stavka 2. Zakona o nadzoru državne granice (»Narodne novine«, broj 83/13 i 27/16), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET IMOTICA

Članak 1.

Područje stalnog graničnog prijelaza za pogranični promet Imotica nalazi se u općini Dubrovačko primorje na županijskoj cesti Ž-6228 uz graničnu crtu.

Članak 2.

Ukupna površina područja stalnog graničnog prijelaza za pogranični promet Imotica iznosi 900 m².

Članak 3.

Područje stalnog graničnog prijelaza za pogranični promet Imotica nalazi se na katastarskoj čestici broj 1128/3 K.O. Imotica.

Na području graničnog prijelaza nalazi se nadstrešnica dimenzija 17x14 metara, zgrada graničnih službi podijeljena na tri dijela (carinski, policijski i zajednički) dimenzija 9.25x8.45 metara i 2 kontrolne kućice (policijska i carinska) dimenzija 2.40x2.50 metara, postrojenje agregata za besprekidno napajanje dimenzija 1.50x2.80 metara, te parking prostor za službena vozila i zaposlenike.

Ukupna bruto površina zgrada graničnih službi iznosi 90.16 m2. Područje graničnog prijelaza ograđeno je žičanom ogradom visine 2 metra.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog graničnog prijelaza za pogranični promet Imotica (»Narodne novine«, broj 48/2014).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-03-01-UP/I-143/19.

Dubrovnik, 20. siječnja 2020.

Načelnik Uprave
 Ivan Pavličević, v. r.
### NN 14/2020 (5.2.2020.), Odluka o osnivanju Konzulata Republike Hrvatske u Francuskoj Republici, sa sjedištem u Lyonu

PREDSJEDNICA REPUBLIKE HRVATSKE

230

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/19-05/09, urbroj: 50301-23/22-20-5 od 22. siječnja 2020., donosim

ODLUKU

O OSNIVANJU KONZULATA REPUBLIKE HRVATSKE U FRANCUSKOJ REPUBLICI, SA SJEDIŠTEM U LYONU

I.

Osniva se Konzulat Republike Hrvatske u Francuskoj Republici, sa sjedištem u Lyonu, na čelu s počasnim konzulom i konzularnim ovlastima nad konzularnim područjem koje obuhvaća regiju Auvergne Rhône-Alpes.

II.

Danom stupanja na snagu ove Odluke stavlja se izvan snage Odluka o osnivanju Konzulata Republike Hrvatske u Francuskoj Republici, sa sjedištem u Lyonu, broj: 081-98-1399/2 od 9. srpnja 1998. (»Narodne novine«, broj 105/98).

III.

Ova Odluka stupa na snagu danom donošenja.

Klasa: 018-07/20-01/01
 Urbroj: 71-06-01/1-20-2
 Zagreb, 28. siječnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 14/2020 (5.2.2020.), Odluka o postavljanju počasnog konzula Republike Hrvatske u Francuskoj Republici, sa sjedištem u Lyonu

PREDSJEDNICA REPUBLIKE HRVATSKE

231

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U FRANCUSKOJ REPUBLICI, SA SJEDIŠTEM U LYONU

ERICK ROUX DE BÉZIEUX postavlja se za počasnog konzula Republike Hrvatske u Francuskoj Republici, sa sjedištem u Lyonu i konzularnim ovlastima nad konzularnim područjem koje obuhvaća regiju Auvergne Rhone Alpes.

Ova Odluka stupa na snagu danom donošenja.

Klasa: 018-07/20-05/02
 Urbroj: 71-06-01/1-20-2
 Zagreb, 28. siječnja 2020.

Predsjednica
 Republike Hrvatske
 Kolinda Grabar-Kitarović, v. r.
### NN 14/2020 (5.2.2020.), Odluka o postavljanju generalnog konzula Republike Hrvatske u Talijanskoj Republici, sa sjedištem u Milanu

PREDSJEDNICA REPUBLIKE HRVATSKE

232

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13 i 39/18) točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-02/29, urbroj: 50301-15/28-20-11 od 24. siječnja 2020., donosim

ODLUKU

O POSTAVLJANJU GENERALNOG KONZULA REPUBLIKE HRVATSKE U TALIJANSKOJ REPUBLICI, SA SJEDIŠTEM U MILANU

Dr. sc. STJEPAN RIBIĆ postavlja se za generalnog konzula Republike Hrvatske u Talijanskoj Republici, sa sjedištem u Milanu i konzularnim ovlastima nad konzularnim područjem koje obuhvaća pokrajine Piemonte, Valle d'Aosta, Lombardia, Emilia-Romagna i Liguria.

Ova Odluka stupa na snagu 1. veljače 2020. godine.

Klasa: 018-07/19-03/09
 Urbroj: 71-06-01/1-20-3
 Zagreb, 27. siječnja 2020.

Predsjednica
 Republike Hrvatske
 Kolinda Grabar-Kitarović, v. r.
### NN 14/2020 (5.2.2020.), Rješenje o određivanju područja stalnog graničnog prijelaza za pogranični promet Slano

POLICIJSKA UPRAVA DUBROVAČKO-NERETVANSKA

243

Na temelju članka 12. stavka 2. Zakona o nadzoru državne granice (»Narodne novine«, broj: 83/13 i 27/16), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET SLANO

Članak 1.

Područje stalnog graničnog prijelaza za pogranični promet Slano nalazi se u općini Dubrovačko primorje na županijskoj cesti Ž-6232 uz graničnu crtu.

Članak 2.

Ukupna površina područja stalnog graničnog prijelaza za pogranični promet iznosi 1960 m².

Članak 3.

Područje stalnog graničnog prijelaza za pogranični promet Slano nalazi se na katastarskoj čestici br. 3082/3 K.O. Slano.

Na području graničnog prijelaza nalazi se nadstrešnica dimenzija 17x14 m, zgrada graničnih službi podijeljena na tri dijela (carinski, policijski i zajednički) dimenzija 9.25x8.45 m i 2 kontrolne kućice (policijska i carinska) dimenzija 2.40x2.50 m, postrojenje agregata za besprekidno napajanje dimenzija 1.50x2.80 m, te parking-prostor za službena vozila i zaposlenike.

Ukupna bruto površina zgrada graničnih službi iznosi 90.16 m2. Područje graničnog prijelaza ograđeno je žičanom ogradom visine 2 m.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog graničnog prijelaza za pogranični promet Slano (»Narodne novine«, broj 48/2014).

Članak 5.

Ovo Rješenje stupa na snagu osmoga dana od dana objave u »Narodnim novinama«.

Broj: 511-03-01-UP/I-142/19.

Dubrovnik, 20. siječnja 2020.

Načelnik Uprave
 Ivan Pavličević, v. r.
### NN 14/2020 (5.2.2020.), Rješenje o imenovanju ministra zdravstva

Vlada Republike Hrvatske

234

Na temelju članka 110. stavka 5. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA ZDRAVSTVA

Imenuje se izv. prof. dr. sc. VILI BEROŠ ministrom zdravstva.

Klasa: 080-02/20-01/08
 Urbroj: 50301-15/07-20-05
 Zagreb, 31. siječnja 2020.

Predsjednik
 mr. sc. Andrej Plenković, v. r.
### NN 14/2020 (5.2.2020.), Pravilnik o izmjenama i dopunama Pravilnika o naknadi za sigurnost plovidbe

MINISTARSTVO MORA, PROMETA I INFRASTRUKTURE

254

Na temelju članka 51. stavka 10. Pomorskog zakonika (»Narodne novine«, broj 181/04, 76/07, 146/08, 61/11, 56/13, 26/15 i 17/19), ministar mora, prometa i infrastrukture uz prethodnu suglasnost ministra financija, donosi

PRAVILNIK

O IZMJENAMA I DOPUNAMA PRAVILNIKA O NAKNADI ZA SIGURNOST PLOVIDBE

Članak 1.

U Pravilniku o naknadi za sigurnost plovidbe (»Narodne novine«, br. 116/16), iznad članka 1., u nazivu Pravilnika iza riječi »PLOVIDBE« dodaju se riječi: »I ZAŠTITU MORA OD ONEČIŠĆENJA«.

Članak 2.

U članku 1. stavku 1. i stavku 2. iza riječi »sigurnost plovidbe« dodaju se riječi »i zaštitu mora od onečišćenja«.

Članak 3.

U članku 2. stavku 1. točka 1. mijenja se i glasi:

»1. plovni objekt označava jahtu, brodicu i čamac hrvatske državne pripadnosti te stranu jahtu i brodicu«.

U članku 2. stavku 1. točki 5. iza riječi »sigurnost plovidbe« dodaju se riječi »i zaštitu mora od onečišćenja«.

Članak 4.

U članku 4. stavku 1. iza riječi »razdoblje« dodaju se riječi: »i nije djeljiva na manje vremenske jedinice«.

Članak 5.

U članku 6. stavak 3. briše se.

Članak 6.

U članku 7. stavak 2. mijenja se i glasi:

»(2) Koeficijent za plaćanje naknade iznosi:

a) za plovne objekte čija je duljina 12 metara ili manje: 10,00 kuna

b) za plovne objekte čija je duljina veća od 12 metara: 25,00 kuna.«

Članak 7.

U članku 8. stavku 1. točki d) riječi »upisani u očevidnik čamaca Republike Hrvatske« zamjenjuju se riječima »hrvatske državne pripadnosti«.

U članku 8. stavku 4. riječ »jahte« zamjenjuje se riječima »plovne objekte iz stavka 1. ovog članka duljine veća od 12 metara«.

U članku 8. stavku 5. riječi »brodice i čamce« zamjenjuje se riječima »plovne objekte iz stavka 1. ovog članka duljine 12 metara ili manje«.

Članak 8.

Ispod Priloga 1. dodaje se naslov: »Visina naknade za ostale plovne objekte čija je duljina veća od 12 metara«.

Članak 9.

Ispod Priloga 2. dodaje se naslov: »Visina naknade za ostale plovne objekte čija je duljina 12 metara ili manje«, a tablica se zamjenjuje tablicom:

|  |  |
| --- | --- |
| Puk slabije od 3000 kilovata | 2\*Puk + 30\*L |
| Puk 3000 kilovata i jače | 7500 + 10\*L |

PRIJELAZNE I ZAVRŠNE ODREDBE

Članak 10.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/19-03/131

Urbroj: 530-03-1-1-1-20-4

Zagreb, 23. siječnja 2020.

Ministar
 mora, prometa i infrastrukture
 Oleg Butković, v. r.
### NN 14/2020 (5.2.2020.), Izmjene Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu

Hrvatska energetska regulatorna agencija

257

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine« broj 120/12 i 68/18) i članka 94. stavka 1. podstavka 5. Zakona o tržištu plina (»Narodne novine«, broj 18/18) Hrvatska energetska regulatorna agencija je na sjednici Upravnog vijeća održanoj 4. veljače 2020. donijela

IZMJENE

METODOLOGIJE UTVRĐIVANJA IZNOSA TARIFNIH STAVKI ZA JAVNU USLUGU OPSKRBE PLINOM I ZAJAMČENU OPSKRBU

Članak 1.

U Metodologiji utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine« broj 34/18) u članku 18. stavku 3. riječi: »0,0097 kn/kWh bez PDV-a« zamjenjuju se riječima: »0,0130 kn/kWh bez PDV-a«.

Članak 2.

U članku 21. stavku 2. riječi: »do 31. siječnja 2020.« zamjenjuju se riječima: »do 14. veljače 2020.«.

Članak 3.

Odluka o iznosu tarifnih stavki za javnu uslugu opskrbe plinom za razdoblje od 1. travnja do 31. prosinca 2019. te za razdoblje od 1. siječnja do 31. ožujka 2020. (»Narodne novine« broj 15/19) donesena na temelju Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine« broj 34/18) ostaje na snazi do 31. ožujka 2020.

Članak 4.

Ove Izmjene Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu stupaju na snagu prvoga dana od dana objave u »Narodnim novinama«.

Klasa: 310-35/20-01/1

Urbroj: 371-06-20-7

Zagreb, 4. veljače 2020.

Predsjednik Upravnog vijeća
 Tomislav Jureković, dipl. ing., v. r.
### NN 15/2020 (7.2.2020.), Pravilnik o izmjenama i dopunama Pravilnika o glavnim i napajajućim alternativnim investicijskim fondovima

HRVATSKA AGENCIJA ZA NADZOR FINANCIJSKIH USLUGA

323

Na temelju članka 221. stavka 3. Zakona o alternativnim investicijskim fondovima (»Narodne novine« broj 21/2018 i 126/2019, dalje: Zakon), na sjednici Upravnog vijeća održanoj 16. siječnja 2020. godine donijela je

PRAVILNIK

O IZMJENAMA I DOPUNAMA PRAVILNIKA O GLAVNIM I NAPAJAJUĆIM ALTERNATIVNIM INVESTICIJSKIM FONDOVIMA

Članak 1.

U Pravilniku o glavnim i napajajućim alternativnim investicijskim fondovima (»Narodne novine« br. 25/2019) članak 18. stavak 4. mijenja se i glasi:

»(4) UAIF koji upravlja glavnim AIF-om dužan je dostaviti obavijesti iz stavka 1. i 2. ovoga članka na način propisan odredbama članka 27. ovog Pravilnika.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-02/01

Urbroj: 326-01-70-72-20-1

Zagreb, 16. siječnja 2020.

Predsjednik
 Upravnog vijeća
 dr. sc. Ante Žigman, v. r.
### NN 15/2020 (7.2.2020.), Pravilnik o izmjeni Pravilnika o izvještavanju o značajnim promjenama i izvještavanju na zahtjev Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

319

Na temelju članka 201. i članka 428. Zakona o osiguranju (»Narodne novine«, broj 30/15 i 112/18) i članka 12. stavka 2. Zakona o provedbi Uredbe (EU) br. 1286/2014 o dokumentima s ključnim informacijama za upakirane investicijske proizvode (»Narodne novine«, broj 112/18), Hrvatska agencija za nadzor financijskih usluga na sjednici Upravnog vijeća održanoj 16. siječnja 2020. godine donijela je

PRAVILNIK

O IZMJENI PRAVILNIKA O IZVJEŠTAVANJU O ZNAČAJNIM PROMJENAMA I IZVJEŠTAVANJU NA ZAHTJEV HRVATSKE AGENCIJE ZA NADZOR FINANCIJSKIH USLUGA

Članak 1.

Članak 6. Pravilnika o izvještavanju o značajnim promjenama i izvještavanju na zahtjev Hrvatske agencije za nadzor financijskih usluga (»Narodne novine« broj 66/19) mijenja se i glasi:

»Na podružnicu društva za osiguranje iz druge države članice Europske unije/Europskog gospodarskog prostora ili iz treće države, a koja je osnovana na području Republike Hrvatske, na odgovarajući se način primjenjuju odredbe članka 2. stavka 1. točaka 1., 6., 11., 13., 14. i 15. ovoga Pravilnika i odredbe članka 2. stavka 2. ovoga Pravilnika.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-04/01

Urbroj: 326-01-70-72-20-1

Zagreb, 16. siječnja 2020.

Predsjednik
 Upravnog vijeća
 dr. sc. Ante Žigman, v. r.